Kosalar (Qazax)

Kosalar — Azərbaycan Respublikasının Qazax rayonunun Kosalar kənd inzibati ərazi dairəsində kənd.

 Tarixi 
Kəndin tarixi haqqında dəqiq məlumat verən mənbə hələ ki yoxdur. Onun tarixi diqqətlə və elmi şəkildə araşdırılmamışdır. Bir neçə fərziyyələr mövcuddur. Deyilənə görə əvvəllər ağ oğuz tayfasının bu ərazilərə köç edən zaman yaranmış Kosay tayfasının adı ilə bağlıdır.Başqa bir fərziyyə isə Kəndin yaşlı və ağsaqqlarının dediyinə görə bu kənd Kosa Əli və onun kiçik qardaşı Canəli tərəfindən salınıb. Ona görə bu kənd hazırda Kosalar, yəni Kosa Alılar, qonşu kiçik kənd isə Canallı (Yəni Canəlidən törəyənlər) adlanır. Hazırda bu iki kəndin evləri tamamilə birləşmişdir.

 Toponimikası 
Kənd Gəncə-Qazax düzənliyində yerləşir. Yaşayış məntəqəsi kəndin əsasını qoymuş kosalar nəslinin adını daşıyır.

 Coğrafiyası və iqlimi 
Kənd Qazax rayonundan 5 kilometr şimal-şərqdə, Qazax–Tiflis yolunun şərq tərəfində yerləşir. Əvvəllər Kosalar kəndi Qazaxla bitişik olmuş, sonradan həmin ərazilər (keçmiş tütün fabrikinin yanı, dəmir yolu körpüsü sahəsi) Qazax rayonuna verilmişdir. Kosalar kəndinin coğrafi mövqeyi elədir ki, təbii fəlakətlərlə heç vaxt üzləşmir. Nə sel, nə tufan, nə güclü yağış bu kəndə zərər vurmur. Ərazisi düzənlik-təpəlikdir. İqlimi orta mötədildir. Kənd bir neçə məhəllədən ibarətdir.

 Əhalisi 

 Görkəmli şəxsləri 
 Məşədi İbrahim — Azərbaycanlı xeyriyyəçi. O, özünün Qazax şəhərindəki 17 otaqlı mülkünü Qazax Müəllimlər Seminariyasına hədiyyə verməsi ilə məşhurdur.
 Barat Vüsal — Azərbaycanlı şair, publisist, ictimai xadim, əməkdar incəsənət xadimi, Azərbaycan Yazıçılar Birliyinin Qazax Bölməsinin sədri.
 Kərəm Hacızadə — Azərbaycan Dövlət Gənc Tamaşaçılar Teatrının aktyoru "Fəxri Mədəniyyət İşçisi" döş nişanı ilə təltif olunmuşdur.
 Həsən Əliyev — Azərbaycanlı yunan-roma güləşçisidir. 2010-cu ildə Rusiyanın paytaxtı Moskva şəhərində keçirilən Dünya Çempionatının qızıl medalçısı, Avropa Çempionatının 1 qat qızıl, 1 qat gümüş və 4 qat bürünc medalçısıdır. 2015-ci ildə Azərbaycanın paytaxtı Bakı şəhərində keçirilən 2015 Avropa Oyunlarının bürünc medalçısıdır.
 Fazil Yusif (1962) — Neft-kimya sənayesində mühəndis. Beynəlxalq layihəllərin idarə edilməsində xüsusu xidmətlərinə görə Azərbaycan resublikasının sərəncamı ilə tərəqqi medalına layiq görülmüşdür.  Neft-kimya sahəsi üzrə azərbaycan-rus-ingilis lüğətinin yaradıcısı və müəllifidir.

 İqtisadiyyatı 
Əhali nin əsas məşğuliyyəti heyvandarlıq, bağçılıqdır.

 İstinadlar 

 Xarici keçidlər 
 Youtube-da bax :Bir kəndin nağılı. Kosalar , Kosalı (film)
 Azərbaycan Respublikasi Qazax Rayon İcra Hakimiyyəti. Bələdiyyələr

 Həmçinin bax 

Kateqoriya:Qazax rayonunun kəndləri